85 साल के बुजुर्ग को 16 साल बाद मिला मकान
भास्कर न्यूज| मदनगंज-किशनगढ़
न्यायालयसिविल जज किशनगढ़ के पीठासीन अधिकारी गोविंदराम मीणा ने 85 साल के बुजुर्ग मकान मालिक को सोलह साल से काबिज उसके भाई के वारिसों से खाली करवाकर मकान का कब्जा संभलवाया।
प्रकरण के अनुसार प्मकान मालिक गोविंदराम पुत्र सतरामदास सिंधी निवासी देवडूंगरी ने मदनगंज किशनगढ़ में नगर परिषद किशनगढ़ से मकान खरीदा था जिसका पट्टा संख्या 278 नगर परिषद किशनगढ़ ने 13 जुलाई 1969 को जारी किया था। मकान का एक कमरा रसोई गोविंदराम ने अपने भाई हरीश को रहने के लिए दे दिया। कालांतर में मकान मालिक को मकान की आवश्यकता होने पर उसने परिसर को खाली करने का तकाजा किया लेकिन हरीश ने मकान खाली नहीं किया। इस पर गोविंदराम ने हरीश के विरुद्ध 14 अगस्त 1992 को न्यायालय में वाद पेश किया। मुकदमे के दौरान हरीश की मृत्यु हो गई और हरीश के वारिस प|ी लीला देवी, पुत्र घनश्याम, हेमंत, दीपक, पुत्री कविता, लता विमला ने मकान मालिक से 19 दिसंबर 1998 को राजीनामा कर मकान खाली करने पर सहमति दे दी जिसे 30 जून 1999 तक खाली करना था लेकिन बाद में नीयत बदल जाने के कारण मकान खाली नहीं किया। हरीश के उक्त वारिसान ने राजीनामा की डिक्री को खारिज करने के बाबत कार्रवाई की गई थी।
hin_Deva bho_Deva hin_Deva hin_Deva